CELEX: 62020TN0337
Language: hr
Date: 2020-05-27 00:00:00
Title: Predmet T-337/20: Tužba podnesena 27. svibnja 2020. – Hochmann Marketing protiv EUIPO-a (bittorrent)

3.8.2020   
            
            
               HR
            
            
               Službeni list Europske unije
            
            
               C 255/25
            
         
      Tužba podnesena 27. svibnja 2020. – Hochmann Marketing protiv EUIPO-a (bittorrent)
      (Predmet T-337/20)
      (2020/C 255/32)
      Jezik postupka: njemački
      
         Stranke
      
      
         Tužitelj: Hochmann Marketing GmbH (Neu-Isenburg, Njemačka) (zastupnik: J. Jennings, odvjetnik)
      
         Tuženik: Ured Europske unije za intelektualno vlasništvo (EUIPO)
      
         Podaci o postupku pred EUIPO-om
      
      
         Predmetni sporni žig: verbalni žig Europske unije bittorrent – verbalni žig Europske unije br. 3 216 439
      
         Pobijana odluka: odluka četvrtog žalbenog vijeća EUIPO-a od 30. ožujka 2020. u predmetu R 187/2020-4
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi pobijanu odluku;
               
            
                  —
               
               
                  naloži EUIPO-u snošenje troškova.
               
            
         Tužbeni razlozi
      
      
                  —
               
               
                  ozbiljna pogreška koja se tiče prava jer pretvaranje u austrijski žig nije očito isključeno;
               
            
                  —
               
               
                  povreda članka 47. Povelje Europske unije o temeljnim pravima te arbitrarna pretpostavka da tužitelj ni u jednom trenutku nije utemeljeno istaknuo da treba potvrditi upotrebu u Austriji;
               
            
                  —
               
               
                  povreda članka 103. stavka 1. Uredbe (EU) 2017/1001 Europskog parlamenta i Vijeća;
               
            
                  —
               
               
                  ozbiljna povreda postupka i pogreška koja se tiče prava jer žalbeno vijeće nije uzelo u obzir utvrđenje i volju Ureda da je pretvaranje u njemački žig bilo zakonito;
               
            
                  —
               
               
                  povreda članka 47. Povelje Europske unije o temeljnim pravima zbog višekratnog neuzimanja u obzir dokaza o uporabi podnesenih u predmetu C-118/18 P;
               
            
                  —
               
               
                  povreda postupka i povreda članka 47. Povelje Europske unije o temeljnim pravima jer postoji tužiteljev gospodarski interes u pogledu ishoda postupka;
               
            
                  —
               
               
                  ozbiljna povreda postupka i pogreška koja se tiče prava zbog uzimanja u obzir argumenata sadržanih u intervenijentovu podnesku od 23. rujna 2019. u vezi s prijavom za registraciju koju je tužitelj navodno podnio u zloj vjeri;
               
            
                  —
               
               
                  ozbiljna pogreška koja se tiče prava zbog isključenja pretvaranja u skladu s člankom 139. stavkom 2. točkom (a) Uredbe (EU) 2017/1001 Europskog parlamenta i Vijeća na temelju presude u predmetu C-149/11;
               
            
                  —
               
               
                  ozbiljna povreda postupka i pogreška koja se tiče prava jer je očitovanje Ureda zatraženo tek nakon proglašenja austrijskog žiga ništavim, a Ured se do danas nije izjasnio u pogledu tužiteljevih argumenata iz zahtjeva za pretvaranje;
               
            
                  —
               
               
                  pogreška koja se tiče prava u pogledu odluke o troškovima.